પણ નતાશાનો ક્યાંય પત્તો લાગતો નથી. માયા માટે હેરાનપરેશાન થઈ ગયેલા શિવને ચોવીસ કલાક પછી ખબર પડે છે કે માયાનું મર્ડર થઈ ગયું છે અને હત્યા કરનારો ફરાર છે. જે માયાને કોઈની સાથે દુશ્મની નહોતી તેની હત્યા કોણ કરે? શિવને આ પ્રશ્નનો જવાબ જોઈએ છે, પણ પોલીસ પાસે ટાઇમ નથી. પોલીસને સીધી દોર કરવા માટે અને માયાની હત્યા કરનારાને શોધવા માટે શિવ સાત લોકોને એક જગ્યાએ હોસ્ટેજ બનાવીને પોલીસને સાત કલાક આપે છે. જો માયાના હત્યારાને પકડવામાં ન આવે તો તે દર એક કલાકે એકને મારવાની ધમકી પણ શિવે આપી દીધી છે. જોકે પોલીસ ઓવર-કૉન્ફિડન્ટ છે. માને છે કે એ શિવને પકડી લેશે, પણ શિવ ઓછી માયા નથી એ તેમને પહેલા એક કલાકમાં જ ખબર પડી જાય છે. શિવ એકલા હાથે બધાને પહોંચી વળે એમ છે એ ખબર પડ્યા પછી પોલીસે બે મોરચે દોડવાનું છે. એક, માયાના આરોપીને પકડવા અને બીજો, સાત હોસ્ટેજને છોડાવવા.